CELEX: 32005R1990
Language: el
Date: 2005-12-07 00:00:00
Title: Κανονισμός (ΕΚ) αριθ. 1990/2005 της Επιτροπής, της  7ης Δεκεμβρίου 2005 , για την τροποποίηση του κανονισμού (ΕΚ) αριθ. 1165/2005 σχετικά με το άνοιγμα διαρκούς δημοπρασίας για την επαναπώληση, στην κοινοτική αγορά, αραβοσίτου που έχει στην κατοχή του ο ουγγρικός οργανισμός παρέμβασης

8.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 320/23
            
         
      ΚΑΝΟΝΙΣΜΌΣ (ΕΚ) αριθ. 1990/2005 ΤΗΣ ΕΠΙΤΡΟΠΉΣ
   
   της 7ης Δεκεμβρίου 2005
   για την τροποποίηση του κανονισμού (ΕΚ) αριθ. 1165/2005 σχετικά με το άνοιγμα διαρκούς δημοπρασίας για την επαναπώληση, στην κοινοτική αγορά, αραβοσίτου που έχει στην κατοχή του ο ουγγρικός οργανισμός παρέμβασης
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1), και ιδίως το άρθρο 6,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1165/2005 της Επιτροπής (2) τροποποιήθηκε προκειμένου να παραταθεί η ημερομηνία λήξης των προσφορών έως τις 28 Ιουνίου 2006.
            
         
               (2)
            
            
               Στο πλαίσιο της εν λόγω παράτασης, δεν προσδιορίστηκαν ωστόσο οι εβδομάδες, από τις 26 Οκτωβρίου 2005 και κατόπιν, κατά τις οποίες δεν θα πραγματοποιηθεί καμία δημοπρασία. Είναι επομένως πιθανό οι ενδιαφερόμενοι, με καλή πίστη, να καταθέσουν προσφορές κατά τη διάρκεια των εν λόγω εβδομάδων ενώ δεν έχει προβλεφθεί συνεδρίαση της επιτροπής διαχείρισης.
            
         
               (3)
            
            
               Είναι επομένως αναγκαίο να προβλεφθεί έως τις 28 Ιουνίου 2006 η εξαίρεση των εβδομάδων κατά τις οποίες δεν θα πραγματοποιηθεί καμία δημοπρασία.
            
         
               (4)
            
            
               Είναι συνεπώς σκόπιμο να τροποποιηθεί ο κανονισμός (ΕΚ) αριθ. 1165/2005.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 4 παράγραφος 1 του κανονισμού (ΕΚ) αριθ. 1165/2005, το δεύτερο εδάφιο αντικαθίσταται από το ακόλουθο κείμενο:
   
      «Η προθεσμία υποβολής των προσφορών για τις επόμενες μερικές δημοπρασίες λήγει κάθε Τετάρτη, ώρα 15.00 (ώρα Βρυξελλών), εκτός από τις 3 Αυγούστου 2005, 17 Αυγούστου 2005, 31 Αυγούστου 2005, 28 Δεκεμβρίου 2005, 12 Απριλίου 2006 και 24 Μαΐου 2006, ημερομηνίες εβδομάδων κατά τις οποίες δεν θα διενεργηθεί καμία δημοπρασία.».
   
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Δεκεμβρίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 270 της 21.10.2003, σ. 78· κανονισμός όπως τροποποιήθηκε από τον κανονισμό (ΕΚ) αριθ. 1154/2005 της Επιτροπής (ΕΕ L 187 της 19.7.2005, σ. 11).
   
      (2)  ΕΕ L 188 της 20.7.2005, σ. 7· κανονισμός όπως τροποποιήθηκε από τον κανονισμό (ΕΚ) αριθ. 1741/2005 (ΕΕ L 280 της 25.10.2005, σ. 3).